laion/Wikipedia-Exotic huggingface dataset:
קלקסיקו (להקה)

קלקסיקו (באנגלית: Calexico) היא להקת אינדי רוק מטוסון שבאריזונה, הידועה בסגנון האקלקטי שלה. חבריה העיקריים הם ג'ואי ברנס וג'ון קונברטינו. הצליל של הלהקה מושפע ממוזיקה מקסיקנית וכן מהמוזיקה של דרום-מערב ארצות הברית. שם הלהקה בא מהעיירה קלקסיקו שבקליפורניה (על גבול מקסיקו) וכמו כן הוא הלחם בין קליפורניה לבין מקסיקו, דבר המתאים לסגנון הלהקה המשלב אמריקנה ומוזיקה לטינית. ברנס וקונברטינו יחדיו לראשונה בלוס אנג'לס כחלק מהלהקה "ג'יאנט סאנד", ואחר כך הקימו להקה בשם "חבריו של דין מרטינז". לאחר התפרקות הלהקה, הם ניגנו כחוליית קצב עבור אמנים שונים, ביניהם ויקטוריה ויליאמס, בטרם הקימו את קלקסיקו. קלקסיקו הוציאו את אלבומם הראשון, "Spoke", ב-1997. האלבום השני, "The Black Light", יצא ב-1998, וזכה לביקורות אוהדות ביותר. גרסאות אחדות של האלבום הזה מכילות גם את השיר "The Chrystal Frontier", שיר מהיר מקצב הכולל ריף של חצוצרה, שמבוסס על ספרו של הסופר הדרום אמריקני קרלוס פואנטס. קלקסיקו תרמו שיר לאלבום של ננסי סינטרה ב-2004. באלבומם משנת 2006, "Garden Ruin", אימצו קלקסיקו סגנון הקרוב יותר לפופ, תוך הדגשה של הגיטרה והשירה על חשבון כלי הנשיפה. ב-2012 יצא לאור אלבומם השמיני, "Algiers". ב-2015 יצא אלבומם התשיעי, "Edge of the Sun". קלקסיקו זוכה להצלחה בישראל והגיעה לשלושה ביקורים: בקיץ 2009 הופיעה פעמיים במועדון הבארבי, עם הופעת אורח מפתיעה של אהוד בנאי. בשנת 2013 הופיעה שוב פעמיים במועדון הבארבי, ב-28 בפברואר וב-1 במרץ. בשנת 2015 הופיעה בתיאטרון גשר ב-16 בנובמבר ובמועדון הבארבי ב-17 בנובמבר. ב-30 ביולי 2022 הופיעה הלהקה בפארק אריאל שרון. Spoke (1996) The Black Light (1998) Hot Rail (2000) Feast of Wire (2003) Garden Ruin (2006) Carried to Dust (2008) Algiers (2012) Edge of the Sun (2015) The Thread That Keeps Us (2018) Years to Burn (with Iron & Wine) (2019) Seasonal Shift (2020) El Mirador (2022) Descamino (2000) Even My Sure Things Fall Through (2001) Convict Pool (2004) In the Reins with Iron & Wine (2005) iTunes Live Sessions (2006) The Guard Original Soundtrack (2011) Scraping (2002) World Drifts In (2004) The Book And The Canal (2005) Ancienne Belgique (2008) Spiritoso (2013) Ancienne Belgique Vol. 2 (2013) אתר האינטרנט הרשמי של קלקסיקו קלקסיקו, ברשת החברתית פייסבוק קלקסיקו, ברשת החברתית אקס (טוויטר) קלקסיקו, ברשת החברתית אינסטגרם קלקסיקו, סרטונים בערוץ היוטיוב קלקסיקו, במסד הנתונים הקולנועיים IMDb (באנגלית) קלקסיקו, באתר אפל מיוזיק (באנגלית) קלקסיקו, באתר ספוטיפיי קלקסיקו, באתר סאונדקלאוד (באנגלית) קלקסיקו, באתר Last.fm (באנגלית) קלקסיקו, באתר AllMusic (באנגלית) קלקסיקו, באתר MusicBrainz (באנגלית) קלקסיקו, באתר דיזר קלקסיקו, באתר Discogs (באנגלית) קלקסיקו, באתר Songkick (באנגלית) קלקסיקו, באתר Genius קלקסיקו, באתר SecondHandSongs קלקסיקו, באתר בנדקמפ קלקסיקו, באתר בילבורד (באנגלית) קלקסיקו, באתר טיידל (באנגלית) מילים וגרסה בהופעה חיה של Crystal Frontier ביקורת על האלבום Feast of Wire מאת נטע, מתוך אתר השרת העיוור יעל לינזן, קלקסיקו בהופעה: כל הנוכחים קופצים רוקדים, באתר ynet, 1 במרץ 2013 יולי גורודינסקי, ספרדי כפול: ההופעה של קלקסיקו הייתה מפגן אהבה ושמחה, באתר nrg‏, 1 במרץ 2013 רז ישראלי, קלקסיקו בגשר: יותר סיאסטה, פחות פיאסטה, באתר nrg‏, 17 בנובמבר 2015 חן הוניג‏, הפעם בעדינות: קלקסיקו כבשו שוב את הקהל הישראלי, באתר וואלה, 17 בנובמבר 2015 להקת קלקסיקו חוזרת לישראל 5 ביולי 2022
ארפד

אַרְפָּד (בארמית: 𐤀𐤓𐤐𐤃; באשורית: ár-pa-da או ar-pad-da) הייתה עיר ממלכה בצפון סוריה של ימינו, ומזוהה על ידי החוקרים עם תל ריפעת (אנ'), הממוקם כ-30 ק"מ צפונית לחלב, לא הרחק מהגבול עם טורקיה. ארפד הוזכרה בתעודות האשוריות משנת 806 לפנה"ס, וזה היה האזכור הראשון שלה בהיסטוריה, אולם היה זה אזכור שולי בלבד. האזכור המשמעותי הראשון של העיר מתוארך לשנת 740 לפנה"ס, השנה בה כבש את העיר תגלת פלאסר השלישי, מלכה של ממלכת אשור, שלוש שנים לאחר שהביס את הקואליציה הצבאית בין ממלכת אוררטו, ארפד ומלטיה (Melid), בראשותו של סרדורי השני. למרות הכיבוש לא נחרבה העיר, אלא נקבעה כנציבות בממלכתו של תגלת פאסר. מתעאל בר עתרסמך מלך ארפד נזכר בכתובת סוג'ין שעל כתובות ספירה בה מתעודת הברית של ארפד עם בר-גאיה מלך כתך. הכתובת מתוארכת למאה ה-8 לפני הספירה. בשנת 720 לפנה"ס ניסתה ארפד יחד עם שכנתה מדרום חמת למרוד באשורים. הניסיון למרד דוכא במהירות ובאכזריות על ידי שלמנאסר החמישי יורשו של תגלת פלאסר, דבר שהביא לחורבן שתי הערים והרג תושביהן. אירוע החורבן של ארפד וחמת מוזכר מספר פעמים בתנ"ך, לרוב בתור לוחמה פסיכולוגית וכלי להפחדה של האשורים נגד ממלכת יהודה, כפי שבא לידי ביטוי בספר מלכים ב':” וַיּׁאמֶר אֲלֵיהֶם רַבְשָׁקֵה, אִמְרוּ נָא אֶל חִזְקִיָּהוּ...הֵהֵצֵּל הִצִּילו אֱלֹהֵי הֵגּוֹיִם אִישׁ אֶת אֵרְצוֹ מִיַּד מֶלֶךְ אַשּׁוּר, אֵיֵּה אְלׁהֵי חֲמָת וְאַרְפָּד... (מלכים ב', י"ח, י"ט-ל"ה).” אך גם בתור כלי בידי הנביאים, כדוגמה לגאוות אשור שתלו את הצלחתם בכוחם ולא בכוחו של אלוהים ולכן נענשו:” הֲלׁא כְּכַרְכְּמִישׁ כַּלְנוֹ אִם לׁא כְּאַרְפָּד חֲמָת...(ישעיהו, י, ט).” ארפד מוזכרת בכתובת זכור כאחת מ-17 ממלכות שחברו ביחד עם בן הדד השלישי לצור על חדרך. איתן אבניאון, המילון האנציקלופדי של המקרא, הוצאת איתאב-בית הוצאה לאור, 2003. ספר מלכים ב, פרק י"ח. Michael Roaf, Cultural Atlas Of Mesopotamia and the ancient near east, 1991 ארפד, באתר הספרייה הווירטואלית של מטח ארפד, באתר אנציקלופדיה בריטניקה (באנגלית) KAI 222 A. Kirk Grayson, Assyrian Rulers of the Early First Millennium BC II (858-754 BC), University of Toronto press, 1996, עמ' 205 Hayim Tadmor, Shigeo Yamada, The Royal Inscriptions of Tiglath-Pileser III (744–727 BC) and Shalmaneser V (726–722 BC), Kings of Assyria, Eisenbrauns, 2011, עמ' 39, 109
ניו אורלינס סיינטס

ניו אורלינס סיינטס (באנגלית: New Orleans Saints- "הקדושים") היא קבוצת פוטבול אמריקאית מליגת ה-NFL שבסיסה בעיר ניו אורלינס שבמדינת לואיזיאנה. הקבוצה נוסדה ב-1967 והצטרפה לליגת ה-NFL. ב-1970 עברה הקבוצה לשחק בבית המערבי של חטיבת ה-NFC בליגת ה-NFL בעקבות איחוד הליגות המקצועניות. בשנת 2002 עברה לבית הדרומי של החטיבה. בשני העשורים הראשונים לקיומה לא הצליחה הקבוצה להשיג מאזן ניצחונות חיובי. בעונת 2006, לאחר הצטרפותם של המאמן שון פייטון והקוורטרבק דרו בריז, הגיעה בפעם הראשונה בתולדותיה לגמר חטיבת ה-NFC, בו הפסידה 14-39 לשיקגו ברס. את עונת 2009 פתחה הקבוצה עם 13 ניצחונות רצופים אך סיימה את העונה הסדירה במאזן 3-13, בפלייאוף ניצחה לראשונה בגמר ה-NFC והעפילה למשחק הסופרבול מול אינדיאנפוליס קולטס. בסופרבול ניצחו הסיינטס 17–31, כשכוכב הקבוצה, הקוורטרבק בריז, השווה את שיא המסירות המושלמות (32) במשחק גמר של טום בריידי. ב-2012 נחשף על ידי הליגה, כי רבים משחקני ההגנה של הקבוצה, כמו גם צוות המאמנים, נטלו חלק במתן תמריצים לשחקנים שיפגעו פיזית בשחקני הקבוצות היריבות ובפרט בקוורטרבקים, זאת במשך שלוש עונות, כולל עונת הזכייה בסופרבול. בעקבות הפרשה, נקנסה הקבוצה באובדן שתי בחירות דראפט בסיבוב השני ובקנס כספי של 500,000 דולר. מאמן הקבוצה שון פייטון הושעה לשנה, מתאם ההגנה גרג ויליאמס (שעבר לסנט לואיס ראמס) הושעה ללא הגבלת זמן, מנהל הקבוצה הושעה לשמונה משחקים ועוזר המאמן לשישה. מבין השחקנים כוכב הקבוצה ג'ונתן וילמה הורחק לעונה שלמה ושלושה שחקנים אחרים לתקופות קצרות יותר. ב-29 באוגוסט 2005 פגעה סופת ההוריקן קתרינה בעיר ניו אורלינס. בין השאר נפגע גם אצטדיון הקבוצה הלואיזיאנה סופרדום. ניו אורלינס סיינטס נותרה ללא מגרש ביתי ומתקני אימונים שמישים לקראת עונת המשחקים של 2005, ונאלצה לנדוד לסן אנטוניו שבטקסס. הנהלת הליגה הכריזה כי את משחק הפתיחה נגד הניו יורק ג'איינטס ישחקו הסיינטס באצטדיון ג'איינטס שבניו ג'רזי, ואת שאר משחקי הבית ישחקו בערים סן אנטוניו ובאטון רוז'. אוהדי הקבוצה הביעו חששם כי הערים לוס אנג'לס וסן אנטוניו ינצלו את המצב להעברת הקבוצה באופן קבוע מניו אורלינס, אך הקומישינר של ה-NFL הבטיח שהקבוצה תישאר בעיר. הקבוצה חזרה לשחק בסופרדום במשחקה הביתי הראשון בעונת 2006, כשנה לאחר סופת ההוריקן קתרינה. שידור המשחק ברשת ESPN היה הנצפה ביותר בתולדות הרשת, וטרום המשחק נערכו הופעות של אמנים ידועי שם כגון U2 וגרין דיי. המשחק זכור בעיקר בזכות סטיב גליסון, שחסם בעיטת פאנט שהובילה לניצחון הקבוצה הביתית. מדיה וקבצים בנושא ניו אורלינס סיינטס בוויקישיתוף אתר האינטרנט הרשמי של ניו אורלינס סיינטס ניו אורלינס סיינטס, ברשת החברתית פייסבוק ניו אורלינס סיינטס, ברשת החברתית אקס (טוויטר) ניו אורלינס סיינטס, ברשת החברתית אינסטגרם ניו אורלינס סיינטס, ברשת החברתית טיקטוק ניו אורלינס סיינטס, סרטונים בערוץ היוטיוב ניו אורלינס סיינטס, באתר אנציקלופדיה בריטניקה (באנגלית)
פליז

פְּלִיז היא סגסוגת המורכבת מהיסודות נחושת ואבץ. צבעה משתנה מאדום – בריכוזי אבץ נמוכים, ועד לצהוב – בריכוזי אבץ גבוהים. מעבר ל-35% של אבץ יש שתי פאזות שונות בסגסוגת, הנקראות פאזה אלפא (בדומה לנחושת טהורה) ופאזה בטא. הפליז מוזכרת שלוש פעמים בתנ"ך: פעמיים בשם "נחושת קלל" – (דניאל, י', ו', ויחזקאל, א', ז'), ופעם אחת בשם "נחושת מוצהב" – (עזרא, ח', כ"ז). בגמרא כתוב ששערי ניקנור היו עשויים מ"נחושת צהובה" (תלמוד בבלי, מסכת יומא, דף ל"ח, עמוד א'), כלומר פליז. חנוכייה העשויה מפליז נחשבת מהודרת יותר מחנוכייה העשויה מנחושת טהורה, בגלל הדמיון לזהב (על פי האנציקלופדיה התלמודית, אף על פי שפליז זול מנחושת). הפליז היא סגסוגת קשה וחזקה הרבה יותר מנחושת, אך המוליכות החשמלית שלה נמוכה יותר. פליז משמשת לייצור חלקים בייצור המוני שאינם נדרשים לעמידה בעומס, כמו חפצי נוי, תרמילי כדורים, מצפנים וכן לכלי נשיפה ממתכת. בנוסף, משמש לייצור מצילות זולות. ניתן לצפות חלקי פליז בציפוי ניקל לצורכי נוי (למשל באביזרי אמבט וידיות). שימוש נוסף של הפליז הוא ברכיבים הקשורים בהולכת מים ביתית בעיקר במכלולים של ברזים וכן במחברים שונים, וזה בגלל שהרכב החומר (נחושת ואבץ) גורם לרמת קורוזיה נמוכה מאוד, ובכך מאפשר אורך חיים ארוך של האביזרים. בעבר השתמשו בפליז ליציקה של תותחים, ידיות לדלתות וחפצי נוי כגון אהילים או פמוטות. המילה מופיעה פעם אחת בספרות חז"ל, אך גם זה תלוי במחלוקת הגרסאות של כתבי היד של הגמרא. לפי כחצי מכתבי היד של הש"ס כתוב בגמרא: ”דשמואל זבן מכותי לקנא דדהבא במר דפרזלא בארבעה זוזי ואבלע ליה חד זוזא.“ (תלמוד בבלי, מסכת בבא קמא, דף קי"ג, עמוד ב'). אך לפי כתב יד מינכן 95 וכתב יד פירנצה הנוסח הוא דפליזא במקום דפרזלא. לא התברר מהי מילה זו, המופיעה רק פעם אחת בספרות חז"ל. רבנו חננאל פרש "נחושת מצופה זהב" ובספר הערוך מושוה לערבית فِلِزّ (פִלִזּ) שבדרך כלל פרושה מתכת ובדיאלקט נתך של נחושת – ומכאן הושאלה לפליז.[דרוש מקור] מכוניות עידן פליז פליז, באתר אנציקלופדיה בריטניקה (באנגלית) כך לפי הסינופסיס המופיע באתר https://bavli.genizah.org/ResultPages/Difference/Synopsis
VIA Technologies

המונח "Via" מפנה לכאן. לערך העוסק בחברת תחבורה שיתופית, ראו Via (תחבורה). VIA Technologies היא חברה טיוואנית מקבוצת "פומזה פלסטיקה" (Formosa Plastics Group), לייצור מעגלים משולבים כחלק מחומרת מחשבים. החברה מתמחה בעיקר בייצור לוחות אם, מעבדים וזיכרונות. מדיה וקבצים בנושא VIA Technologies בוויקישיתוף אתר האינטרנט הרשמי של VIA Technologies (באנגלית) VIA Technologies, ברשת החברתית פייסבוק VIA Technologies, ברשת החברתית אקס (טוויטר) VIA Technologies, ברשת החברתית אינסטגרם VIA Technologies, ברשת החברתית LinkedIn VIA Technologies, סרטונים בערוץ היוטיוב VIA Technologies, הבלוג הרשמי VIA Technologies, באתר פינטרסט ערך זה הוא קצרמר בנושא מחשבים ובנושא טאיוואן. אתם מוזמנים לתרום לוויקיפדיה ולהרחיב אותו.
לוס אנג'לס ראמס

לוס אנג'לס ראמס (באנגלית: Los Angeles Rams) היא קבוצת פוטבול אמריקנית מליגת ה-NFL שבסיסה בעיר לוס אנג'לס שבמדינת קליפורניה מתחילת 2016 עת הועברה מסנט לואיס. הקבוצה בבעלותו של איש העסקים סטן קרונקי מאז אוגוסט 2010, ולפני כן היה שותף מיעוט. הקבוצה זכתה ארבעה פעמים באליפות ה-NFL, בפעם האחרונה בסופרבול LVI. הקבוצה נוסדה בקליבלנד, אוהיו ב-1936 בשם קליבלנד ראמס, שנה מאוחר יותר הצטרפה לליגת ה-NFL, וזכתה באליפות בשנת 1945. ב-1946, החליטו בעלי הקבוצה דאז להעביר את הקבוצה מקליבלנד לאור תפוסה נמוכה במשחקי הבית והתחרות עם קבוצת הקליבלנד בראונס על אהדת הקהל המקומי. הקבוצה עברה ללוס אנג'לס ושיחקה עד 1994 תחת השם לוס אנג'לס ראמס, זאת על אף שב-1980 עברה לאצטדיון בעיר אנהיים. ב-1995 הועברה הקבוצה שוב, הפעם לסנט לואיס, מיזורי. הראמס העפילו חמש פעמים למשחק הסופרבול, בעונות 1979, 1999 2001, 2018 ו-2021. בעונת 1999 זכתה בסופרבול, והתקפת הקבוצה בהנהגתם של הקוורטרבק קורט וורנר, הרץ האחורי מרשל פולק והתופסים טורי הולט ואייזק ברוס, כונתה "The Greatest Show on Turf" (בתרגום חופשי: ההצגה הטובה ביותר על כר הדשא). בשנת 2001 הפסידה הקבוצה בסופרבול לניו אינגלנד פטריוטס אף על פי שלפני המשחק הייתה הפייבוריטית הברורה לניצחון. ב-13 בינואר 2012 הודיעו הראמס על מינויו של ג'ף פישר כמאמן הקבוצה. פישר אימן את טנסי טייטאנס 17 עונות כולל עונת 1999 בה הפסידו לראמס בסופרבול XXXIV בסיום דרמטי. ב-13 בינואר 2016 הצביעו בעלי קבוצות ה-NFL על הצעות מעבר לעיר לוס אנג'לס. לאחר שהראמס, הצ'ארג'רס והריידרס הגישו מועמדות, זכו הראמס (30 בעד ו-2 נגד, כאשר המינימום לזכייה היה 24 קולות). בעונת 2016 שיחקו הראמס באצטדיון לוס אנג'לס ממוריאל קוליסיאום ובעונת 2020 עברו לאצטדיונם החדש אצטדיון SoFi (אנ') שנבנה באינגלווד סמוך לנמל התעופה הבינלאומי של לוס אנג'לס במימון הבעלים קרונקי ובעלות של 1.86 מיליארד דולר. בעונת 2017 מונה למאמן הקבוצה שון מקווי בן ה-31, אשר הפך למאמן הצעיר אי פעם שמאמן בליגת הפוטבול המקצוענית. בעונתו הראשונה העפילה הקבוצה לפלייאוף אך הודחה בסיבוב הראשון. בעונת 2018 העפילה הקבוצה לסופרבול LIII בו הפסידה לניו אינגלנד פטריוטס 3–13. בעונת 2021 זכו הראמס בסופרבול LVI לאחר שניצחו את סינסינטי בנגלס בתוצאה 20-23, שון מקווי היה למאמן הצעיר ביותר שזוכה בסופרבול. מדיה וקבצים בנושא לוס אנג'לס ראמס בוויקישיתוף אתר האינטרנט הרשמי של לוס אנג'לס ראמס לוס אנג'לס ראמס, ברשת החברתית פייסבוק לוס אנג'לס ראמס, ברשת החברתית אקס (טוויטר) לוס אנג'לס ראמס, ברשת החברתית אינסטגרם לוס אנג'לס ראמס, סרטונים בערוץ היוטיוב לוס אנג'לס ראמס, באתר אנציקלופדיה בריטניקה (באנגלית) לימור שפיגל, ראשי ה-NFL קבעו: הראמס חוזרים ללוס אנג'לס, באתר ישראל היום, ‏13 בינואר 2016
עדנה פשר

עדנה פשר היא יועצת לניהול, מייסדת ומנהלת קבוצת ד"ר עדנה פשר ושות' - יועצים לניהול בע"מ, שותפה-מייסדת של "סטטוס" ויו"ר עמותת "המכון הישראלי לערים חכמות". פשר היא בעלת תואר ראשון מאוניברסיטת תל אביב (1966), תואר שני מהאוניברסיטה העברית בירושלים (1977) ותואר שלישי בתקשורת ארגונית מאוניברסיטת ניו יורק בתוכנית Media Ecology בהנחיית פרופ' ניל פוסטמן (1981). בשנת 1978 ייסדה את חברת ד"ר עדנה פשר ושות' - יועצים לניהול בע"מ, והיא עומדת בראשה עד היום. החברה עוסקת בייעוץ ארגוני וייעוץ אסטרטגי בישראל, בארצות הברית ובאירופה. החברה מפרסמת גם את כתב העת האלקטרוני "מזווית אחרת" בנושאי ניהול. במשך שנים הייתה מורה לספרות בבית הספר דנמרק בירושלים. בשנת 1991 ייסדה פשר את "סטטוס - הירחון לחשיבה ניהולית". כתב העת, שהפך לדיגיטלי בעריכת ד"ר ירון פשר, עוסק בהיבטים תאורטיים ומעשיים של ניהול וסוקר מחקרים אקדמיים בתחומים אלה. עד יוני 2008 פורסמו כ-200 גיליונות של כתב העת. במשך שנים רבות פרסמה טור בסטטוס בשם "להיות עשר", ובו עשר עצות קצרות בנושא ניהולי מסוים (כגון "להיות עשר בפיתוח יכולת אסטרטגית בארגון"). בשנת 2011 יצא לאור בהוצאת Wiley ספר שכתבה יחד עם ד"ר טוביה רונן ששמו "The Complete Guide to Knowledge Management". בשנת 2015 יסדה את "המכון הישראלי לערים חכמות" (ע"ר) והיא יושבת הראש שלו. במכון חברים מומחים לפתרונות ומערכות חכמים, המשפרים את איכות החיים של התושבים. פשר פעילה בתחום מאז 2001 כשבקבוצת חלוצים בתחום ניהול ידע וחדשנות Entovation, שהיא פעילה בה מ-1995, נוצרה תובנה שהעיר הופכת לפלטפורמה המרכזית לחדשנות. מדיה וקבצים בנושא עדנה פשר בוויקישיתוף אתר האינטרנט הרשמי של עדנה פשר אתרי גופים שייסדה אתר הבית של חברת ד"ר עדנה פשר אתר הבית של סטטוס מזווית אחרת - עיתון וירטואלי ערוץ הקבוצה באתר YOUTUBE המכון הישראלי לערים חכמות הרצאות ניהול חדשנות (מצגת PowerPoint) מאמרים נבחרים The Intellectual Capital of the State of Israel Innovation Engines for for Knowledge Cities: An Innovation Ecology Perspective Designing Knowledge Environments: Eleven Streams of Research Leading to Knowledge AnytimeAnywhere
סיזרס סופרדום

סיזרס סופרדום (באנגלית: Caesars Superdome) הוא אצטדיון מקורה המהווה את אחד מסמלי העיר ניו אורלינס שבמדינת לואיזיאנה. עד שנת 2011 נקרא בשם לואיזיאנה סופרדום (באנגלית: Louisiana Superdome) ועד 2021 מרצדס-בנץ סופרדום (באנגלית: Mercedes-Benz Superdome). בניית האצטדיון הושלמה ב-1975, והפכה אותו לאצטדיון המקורה הגדול ביותר בעולם עד חנוכת הג'ורג'יה דום ב-1992. הסופרדום הוא מגרשה הביתי של קבוצת הפוטבול הניו אורלינס סיינטס מליגת ה-NFL. האצטדיון משמש גם למשחקי כדורסל, בייסבול והופעות. עד 2013 האצטדיון אירח שבעה משחקי סופרבול - יותר מכל אצטדיון אחר. כמו כן, אירח חמש פעמים את משחקי הפיינל פור של טורניר אליפות המכללות בכדורסל. אירועים בולטים נוספים היו קרבות האיגרוף בין רוברטו דוראן לשוגר ריי לאונרד ב-1980, ניצחונו האחרון בקריירה של מוחמד עלי בקרב האליפות נגד לאון ספינקס ב-1978, רסלמניה 30 ב-2014 ואירוח ביקור האפיפיור יוחנן פאולוס השני ב-1987. בשעת חירום האצטדיון משמש מחסה ונקודת פינוי של העיר ניו אורלינס. שלוש פעמים בעבר שימש מקום מחסה ופינוי בזמן סופות הוריקן: ב-1998 בזמן הוריקן ז'ורז', ב-2004 בזמן הוריקן איוון וב-2005 בזמן הוריקן קתרינה. ב-29 באוגוסט 2005 פגעה סופת ההוריקן קתרינה בעיר ניו אורלינס וזרעה הרס. סוללות המגן מפני הצפות התמוטטו ומים הציפו חלקים נרחבים מהעיר. כיפתו של הסופרדום נסדקה וחלקים ממנה החלו ליפול. האצטדיון שימש כמקלט להמוני התושבים שלא הצליחו להתפנות מהעיר. לפי חלק מן ההערכות, כ-20,000 איש מצאו בו מחסה. על אף שנבנה לעמוד בפגעי מזג האוויר, ממדי הסופה והפגיעה בגג, הביאו להתמלאותו ההדרגתית במים ולצורך בפינויו. האצטדיון נסגר ועבר שיפוץ נרחב בסיוע כספי של FEMA (סוכנות של המחלקה לביטחון המולדת של ארצות הברית), מדינת לואיזיאנה וליגת ה-NFL ובהשקעה כוללת של 350 מיליון דולר. ב-25 בספטמבר 2006 נפתח האצטדיון מחדש במשחק הפוטבול בין הניו אורלינס סיינטס לאטלנטה פלקונס. לפני המשחק, הופיעו הלהקות U2 וגרין דיי, ונשיא ארצות הברית ג'ורג' ו. בוש הטיל את המטבע בהגרלה המסורתית. על פי מחקר של אוניברסיטת ניו אורלינס, בין 2006 ל-2011 השפיע האצטדיון על כלכלת לואיזיאנה בסכום המוערך בכ-4.1 מיליארד דולר. ב-2011 נמכרו זכויות שיום האצטדיון לחברת מרצדס-בנץ והוא נקרא מרצדס-בנץ סופרדום. ב-2021 נמכרו זכויות השיום לחברת סיזרס אנטרטיינמנט. האצטדיון אירח את סופרבול XLVII, בין בולטימור רייבנס לסן פרנסיסקו 49'. במהלך הרבע השלישי ארעה נפילת מתח שהביאה להפסקת חשמל ואיבוד התאורה ברוב האצטדיון, מה שהצריך הפסקה ממושכת במשחק. מדיה וקבצים בנושא סיזרס סופרדום בוויקישיתוף אתר האינטרנט הרשמי של סיזרס סופרדום סיזרס סופרדום, ברשת החברתית פייסבוק סיזרס סופרדום, ברשת החברתית אקס (טוויטר) סיזרס סופרדום, ברשת החברתית אינסטגרם סיזרס סופרדום, סרטונים בערוץ היוטיוב מרצדס-בנץ סופרדום באתר Structurae מרצדס-בנץ סופרדום באתר World Stadiums As Superdome goes, so does New Orleans, אתר yahoo, ‏1 באפריל 2012 Associated Press,‏ Superdome returns with glitz on Monday night - Iconic stadium ready for football after $184 million refurbishing project, באתר msnbc,‏ 23 בספטמבר 2006 Behind the Superdome Blackout, כתבה באתר ספורטס אילוסטרייטד, 22 בדצמבר 2015 ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
חופיה

חוּפּיה בע"מ הייתה חברת ספנות עברית בתקופת המנדט הבריטי, שפעלה במשך ארבעה חודשים בשנים 1933–1934. החברה הפעילה אונייה שהייתה בבעלות רב חובל אריה גרבנוב ונקראה "עמנואל", עד להיעלמותה בים על צוותה לאחר ארבעה חודשי פעילות. החברה נוסדה ונרשמה באוגוסט 1933 על ידי רב חובל אריה גרבנוב בתל אביב, פלשתינה-א"י. חופיה בע"מ הוקמה למימוש חזונו של גרבנוב להקמת צי סוחר עברי בארץ ישראל. כתובתה הרשומה הייתה בבית משפחת גרבנוב ברחוב בוגרשוב 79, שכונת נורדיה, תל אביב. תוכנית גרבנוב לפעילותה, כללה שלבים אחדים: ראשית, רכישת אונייה ורישומה תחת בעלות עברית ובספר נמל יפו כנמל הבית. שנית, הנפת דגל צי עברי על האונייה שבבעלות החברה, ולא דגל צי מסחרי מנדטורי בפעם הראשונה בעת החדשה. שלישית, העסקת צוות ימאים עברי ובכללו רב חובל, קצין סיפון, מכונאי וטבח מאנשי היישוב היהודי בארץ ישראל. לבסוף הושקה האונייה להפלגה ראשונה בצי עברי, על פי חוקי השיט. בהתאם לתוכנית, נרכשה האונייה עמנואל בספטמבר 1933 בנמל אולבורג שבדנמרק, טרם נרשמה בספר נמל יפו בבעלותה של חברת הספנות העברית, חוּפּיה בע"מ. הפליגה דרומה לנמל אורהוס והועמסה במטען פולי סויה. יצאה לאנטורפן שבבלגיה ביום 29 בספטמבר 1933. הפליגה עם צוות עברי-ארצישראלי ויהודי, בראשותו של רב החובל אריה גרבנוב, תחת דגל עברי חדש, דגל צי עברי מתחדש. אחרי ארבעה חודשי הפלגות מטען, בהם מאמצי הידברות עם הימיה הבריטית בניסיון להוות "צי עברי, נספח לצי הסוחר הבריטי", יצאה ה"עמנואל" להפלגתה האחרונה ב-30 בינואר 1934 מנמל פול שבאנגליה ונעלמה עם חמשת אנשי צוותה ומטענה בימים, ומקום טביעתם לא נודע. עקב אסון היעלמות העמנואל, האונייה היחידה בבעלות חברת הספנות חופיה, כשעל סיפונה המייסד והבעלים רב חובל אריה גרבנוב, לא חזרה החברה לפעילות. ד"ר מאיר גורביץ, היקיצה הימית, דבר, 19 במאי 1937 ד"ר מאיר גורביץ, היקיצה הימית - המשך, דבר, 19 במאי 1937 רב חובל הלל ירקוני. 75 שנות ספנות עברית בארץ ישראל, 1927-2002. עברית ואנגלית. א' מלצר - מחקר צבאי, עיתונאות והוצאה לאור, 2005. 408 עמ'. רב חובל הלל ירקוני. הים, האנייה ועם ישראל. חיפה, פרדס הוצאה לאור, 2009. מאיר גלברט. היהודים והספנות. תל אביב, הוצאת אגודת יורדי ים "זבולון", 1940. דגלי עולם (Hofiya Shipping Company 1933-4 (British Mandate of Palestine
קרלו צ'צ'רה

קרלו צ'צ'רה (באיטלקית: Carlo Cecere;‏ 7 בנובמבר 1706 - 15 בפברואר 1761) היה מלחין איטלקי, שחיבר בעיקר אופרות, קונצ'רטי ודואטים אינסטרומנטליים, ביניהם גם דואטים למנדולינה וקונצ'רטו למנדולינה. צ'צ'רה פעל בתקופת המעבר בין תקופת הבארוק לתקופה הקלאסית. הפרטים הידועים על חייו מועטים עד להפתיע, בהתחשב בכך שצ'צ'רה חי במאה ה-18. ידוע, שצ'צ'רה נולד בגרוטולה ומת בנאפולי, שם הוא קבור בקאפלה של Congregazione dei Musici di S. Maria la Nuova. אבל אין יודעים אפילו באיזה כלי, או כלים, העדיף לנגן. מקורות מסוימים גורסים, שצ'צ'רה היה בראש ובראשונה כנר - ידוע בוודאות, שניגן בכינור במנזר הכארמינים בנאפולי - ואילו מקורות אחרים מחזיקים בדעה, שצ'צ'רה היה קודם כל חלילן. צ'צ'רה כתב מוזיקה לפחות לשתי לבריות של פייטרו טרינקרה, בהן La tavernola abentorosa. טרינקרה, לא צ'צ'רה, נענש משום שהתיאור הסאטירי של חיי המנזר באופרה הזו נחשב ללעג מוקיוני ומבזה. הייתה זו האופרה הקומית הראשונה שנכתבה בפירוש לקהל נזירים. קונצ'רטי איטלקיים לחליל, בביצוע ז'אן-פייר רמפל (חליל) עם "הסולנים הוונציאניים" בניצוח קלאודיו סימונה: קונצ'רטו לחליל בלה מז'ור של קרלו צ'צ'רה יחד עם קונצ'רטו לחליל בסול מז'ור של אסטקו רומאנו, קונצ'רטו לחליל בפה מז'ור, "קון סורדיני", של ג'וזפה אלברטי וקונצ'רטו לחליל בסול מז'ור של ג'ובאני בטיסטה סמרטיני. (סוני קלאסיקל SNYC 47228SK), הקלטה משנת 1991, ניתנת להשגה מ-2007. קונצ'רטי נאפוליטניים למנדולינה כביצוע דורינה פראטי (מנדולינה) עם "סימפוניה פרוזינה": קונצ'רטו של קרלו צ'צ'רה למנדולינה עם סינפוניה של ג'וזפה ג'וליאנו למנדולינה, כלי קשת ובסו קונטינואו בסי במול מז'ור והקונצרטו שלו בסול מז'ור למנדולינה, הקונצ'רטו ללמנדולינה בסול מז'ור של דומניקו גאודיוזו וקונצ'רטו למנדולינה במי במול מז'ור של ג'ובאני פאיזיילו. (דינמיק DYN 193) הקלטה מ-1999, ניתנת להשגה מ-2007. קרלו צ'צ'רה, באתר MusicBrainz (באנגלית) קרלו צ'צ'רה, באתר Discogs (באנגלית) קרלו צ'צ'רה, באתר "Find a Grave" (באנגלית) Biographical sketch of Carlo Cecere(הקישור אינו פעיל) by Pasquale Totaro
סופרנובה 1181

סופרנובה 1181 (מסומנת SN 1181) היא סופרנובה אשר נצפתה בין ה-4 ל-6 באוגוסט 1181 על ידי אסטרונומים סינים ויפנים, ותועדה על ידם בשמונה טקסטים שונים. הסופרנובה הופיעה בקבוצת הכוכבים קסיופאה וניתן היה לראות אותה בשמי הלילה למשך 185 ימים. היא אחת משמונה סופרנובות בלבד אשר התרחשו בשביל החלב וניתן היה לצפות בהן בעין בלתי מזוינת. מעריכים כי פולסר הרדיו והרנטגן J0205+6449 (המוכר גם כ-3C 58) המסתובב בקצב של 15 סיבובים לדקה, הוא שארית סופרנובה שלה. אם הסופרנובה והפולסר קשורים, קצב הסיבוב של הכוכב קרוב יחסית לקצב ההתחלתי שלו. זאת בהשוואה לפולסר במרכז ערפילית הסרטן, שמהווה שריד של סופרנובה 1054, ואשר איבד שני שלישים מהאנרגיה הסיבובית שלו בתקופת זמן דומה. http://seds.org/~spider/spider/misc/sn1181.html ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
פחח

פַּחָח הוא אדם העוסק בעיבוד, תיקון או עיצוב עצמים מפח. חלק מן הפחחים הם אומנים המייצרים כלי פח לנוי ולתעשייה; אך כיום נפוץ המונח בעיקר לגבי העוסקים בטיפול ותיקון חלקי המתכת (בדרך כלל, אבל לא רק, פח) בכלי רכב, במסגרת תת-תחום הקרוי פחחות רכב. פחחים בדרך כלל עוברים הכשרה הכוללת תקופת חניכות. חניכים המעוניינים להפוך לפחחים אשר מייצרים כלי פח, מתחילים מייצור צורות בסיסיות, כמו תבנית צורה לעוגיות. מאוחר יותר הם מייצרים כלים כמו תבניות ולבסוף גם צורות מורכבות כמו נברשות. חניכים המעוניינים להפוך לפחחי רכב עוברים בדרך כלל הכשרה במוסכים. בלכר נפח ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.